জমজম কূপ
ইসলামের ইতিহাসে জমজম কুপের উৎপত্তি নিয়ে বর্ণনা রয়েছে। নবী ইবরাহিম (আ) তার দ্বিতীয় স্ত্রী হাজেরা (আ) ও শিশুপুত্র ইসমাইল (আ) কে আল্লাহর আদেশে মক্কার বিরান মরুভূমিতে রেখে আসেন। তার রেখে যাওয়া খাদ্য পানীয় শেষ হয়ে গেলে হাজেরা (আ) পানির সন্ধানে পার্শ্ববর্তী সাফা ও মারওয়া পাহাড়দ্বয়ের মাঝে সাতবার ছোটাছুটি করেছিলেন। এসময় জিবরাঈল (আ) এর পায়ের আঘাতে মাটি ফেটে পানির ধারা বেরিয়ে আসে। ফিরে এসে এই দৃশ্য দেখে হাজেরা (আ) পাথর দিয়ে পানির ধারা আবদ্ধ করলে তা কুপের রূপ নেয়। এসময় হাজেরা (আ) উদগত পানির ধারাকে "জমজম" তথা "থামো" বলায় এর নাম জমজম হয়েছে। পরবর্তীতে নবী ইবরাহিম (আ) এর পাশে কাবা পুনঃনির্মাণ করেন। পূর্বে আদম (আ) এর সময় এটি নির্মিত হলেও পরবর্তীকালে বিনষ্ট হয়ে গিয়েছিল। মুসলিমরা নামাজ পড়ার সময় কাবার দিকে মুখ করে দাঁড়ায়। জমজম কুয়া কাবা থেকে প্রায় ২০ মি (৬৬ ফুট) দূরে।
জেমক মসজিদ
জেমক মসজিদ, আনুষ্ঠানিকভাবে সুলতান আবদুল সামাদ জেমক মসজিদ (, Jawi: مسجد جامع سلطان عبدالصمد) নামে ডাকা হয় । এটি মালয়েশিয়ায় কুয়ালালামপুরে প্রাচীনতম মসজিদগুলির একটি । এটি স্থানীয় ক্লাং এবং গম্বাক নামক নদীর মিলিত মোহনায় অবস্থিত । মসজিদটি জালান টন পিরাক এর অধিকারে রয়েছে । ১৯০৯ সালে নির্মিত এই মসজিদটির ডিজাইন করেন আর্থার বেনিনস হাবব্যাক । ইসলামী মুগল স্থাপত্যরীতিতে তৈরি এই মসজিদটি মালশিয়ায় ইসলামী ঐতিহ্যর এক অনন্য নিদর্শন । বর্তমানে মসজিদটি কুয়ালালামপুর ইসলামী কাউন্সিল পরিচালনা করে আসছে । মসজিদটিতে দুইটি বড় মূল মিনার রয়েছে , এছাড়াও কিছু ছোট ছোট মিনার রয়েছে ।